rejauldu/bengali-wikipedia huggingface dataset:
পটাশিয়াম পারক্লোরেট একটি অজৈব রাসায়নিক যৌগিক পদার্থ, যার রাসায়নিক সংকেত KClO4। অন্যান্য পারক্লোরেটের মতই, পটাশিয়ামের এই রাসায়নিক  লবণ একটি শক্তিশালী জারক এবং যদিও এটি সাধারণত খুব ধীরে ধীরে জৈব পদার্থের সঙ্গে বিক্রিয়া করে। এটি সাধারণত বর্ণহীন, এর কঠিন স্ফটিক একটি প্রচলিত জারক যা বাজি, গোলাবারুদ সংঘর্ষ ক্যাপ ইত্যাদিতে ব্যবহার করা হয়।  উৎপাদন 200px|thumbnail|left|স্ফটিকাকার পটাশিয়াম পারক্লোরেট বাণিজ্যিকভাবে সোডিয়াম পারক্লোরেটের জলীয় দ্রবণের সঙ্গে KCl এর বিক্রিয়ার মাধ্যমে KClO4 প্রস্তুত করা হয়। এই একক অধঃক্ষেপণ বিক্রিয়া KClO4 এর কম দ্রবণীয়তার অবদান, যা NaClO4 (২৫ °সে তাপে ২০৯.৬ গ্রা/১০০ মিলি) এর দ্রাব্যতার চেয়ে প্রায় ১০০ গুণ কম।Helmut Vogt, Jan Balej, John E. Bennett, Peter Wintzer, Saeed Akbar Sheikh, Patrizio Gallone “Chlorine Oxides and Chlorine Oxygen Acids” in Ullmann's Encyclopedia of Industrial Chemistry 2002, Wiley-VCH, Weinheim.   জারক বৈশিষ্ট্য  ব্যবহার ঔষধ ক্ষেত্রে  তথ্যসূত্র  বহিঃসংযোগ   WebBook page for KClO4   বিষয়শ্রেণী:পটাশিয়াম যৌগ বিষয়শ্রেণী:ক্লোরিন যৌগ বিষয়শ্রেণী:পারক্লোরেট
আলিপুরদুয়ার ভারতের পশ্চিমবঙ্গ রাজ্যের আলিপুরদুয়ার জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০১১ সালের আদম শুমারি অনুসারে আলিপুরদুয়ার এর জনসংখ্যা হল ১২৬৮৯১ জন। এর মধ্যে পুরুষ ৫১% এবং নারী ৪৯%।  আলিপুরদুয়ার শহরের সাক্ষরতার হার ৮৮.৯৪%। পুরুষদের মধ্যে সাক্ষরতার হার ৯১.৯৫% এবং নারীদের মধ্যে এই হার ৮৫.৮৩%। সারা ভারতের সাক্ষরতার হার ৫৯.৫%(ভারতের শহরগুলির সাক্ষরতার হার ৮৫%), তার চাইতে আলিপুরদুয়ার এর সাক্ষরতার হার বেশি।  আলিপুরদুয়ার এর জনসংখ্যার ৮.৫৭% হল ৬ বছর বা তার কম বয়সী(ভারতের শহরগুলির জনসংখ্যার ১০.৯৩% হল ৬ বছর বা তার কম বয়সী)।    জেলা আলিপুরদুয়ার  ২০১৪ খ্রিস্টাব্দের ২৫ জুন আলিপুরদুয়ার জেলার মর্যাদা লাভ করে।   পুরসভা  +২২ মার্চ, ২০২২ অনুযায়ী ওয়ার্ড কাউন্সিলরওয়ার্ড নম্বরকাউন্সিলরদল১প্রসেনজিত করতৃণমূল কংগ্রেস২শ্রীলা দত্তনির্দল৩মৌসুমি বাগচি বিশ্বাসতৃণমূল কংগ্রেস৪সুস্মিতা রাহা (দাস)তৃণমূল কংগ্রেস৫দেবকান্ত বড়ুয়াতৃণমূল কংগ্রেস৬গার্গি তালুকদারনির্দল৭পার্থপ্রতিম ঘোষতৃণমূল কংগ্রেস৮মিতালি মজুমদারতৃণমূল কংগ্রেস৯দীপক সরকারতৃণমূল কংগ্রেস১০ঝুমা মিত্রনির্দল১১পার্থ সরকারতৃণমূল কংগ্রেস১২দীপ্ত চ্যাটার্জিতৃণমূল কংগ্রেস১৩আনন্দ জয়সওয়ালতৃণমূল কংগ্রেস১৪মাধবী দে সরকারতৃণমূল কংগ্রেস১৫পার্থ প্রতিম মন্ডলতৃণমূল কংগ্রেস১৬দিবাকর পালতৃণমূল কংগ্রেস১৭মাম্পি অধিকারীতৃণমূল কংগ্রেস১৮অরুপা রায়তৃণমূল কংগ্রেস১৯মদন ঘোষতৃণমূল কংগ্রেস২০শান্তনু দেবনাথভারতীয় জাতীয় কংগ্রেস   শিক্ষা প্রতিষ্ঠান    স্কুল    সেন্ট জোসেফ উচ্চ বিদ্যালয়  লিটল ফ্লাওয়ারস ইংলিশ স্কুল  রেলওয়ে উচ্চ মাধ্যমিক বিদ্যালয়  স্টেপিং স্টোন মডেল স্কুল  আলিপুরদুয়ার ম্যাক উইলিয়াম উচ্চ মাধ্যমিক স্কুল   কলেজ    আলিপুরদুয়ার বিশ্ববিদ্যালয়  আলিপুরদুয়ার মহিলা মহাবিদ্যালয় (উত্তরবঙ্গ বিশ্ববিদ্যালয়ের অধিভুক্ত)  বিবেকানন্দ কলেজ, আলিপুরদুয়ার (উত্তরবঙ্গ বিশ্ববিদ্যালয়ের অধিভুক্ত)  ইন্ডাস্ট্রিয়াল ট্রেনিং ইনস্টিটিউট (আইটিআই), বীরপাড়া  ইস্টার্ন ডুয়ার্স কলেজ (বেসরকারি), ভাটিবাড়ি, আলিপুরদুয়ার   আরো দেখুন    আলিপুরদুয়ার লোকসভা কেন্দ্র  আলিপুরদুয়ার জেলা   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:আলিপুরদুয়ার জেলার শহর ও নগর
ম্যাক ফরহ্যান্ড (, ; জন্ম: ৪ আগস্ট ২০০১) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  ফরহ্যান্ড মার্কিন যুক্তরাষ্ট্রের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ম্যাক ফরহ্যান্ড ২০০১ সালের ৪ঠা আগস্ট তারিখে মার্কিন যুক্তরাষ্ট্রের ভার্মন্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ফরহ্যান্ড মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১৭১.০০ পয়েন্ট অর্জন করে অষ্টম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বে তিনি সর্বমোট ৮০.২৫ পয়েন্ট অর্জন করে একাদশ স্থান অধিকার করেছেন।  অন্যদিকে তিনি ফ্রিস্টাইল স্কিইংয়ে পুরুষদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রান শেষে তাকে সর্বোচ্চ ৫১.২১ পয়েন্ট নিয়ে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
thumb|right|কিতাবুল তাসরিফে অঙ্কিত শল্যচিকিৎসার উপকরণের চিত্র।  কিতাবুল তাসরিফ (Arabic,كتاب التصريف لمن عجز عن التأليف) (The Method of Medicine) আরবি ভাষায় রচিত চিকিৎসা বিষয়ক একটি বিশ্বকোষ। ১০০০ সালের কাছাকাছি সময় আবুল কাসিম আল জাহরাউয়ি এটি রচনা করেন। মধ্যযুগে ইউরোপে এটি ল্যাটিন শিরোনাম Concessio ei data qui componere haud valet নামে পরিচিত ছিল।  তথ্যসূত্র  আরও দেখুন  ইসলামি চিকিৎসাবিজ্ঞান  বহিঃসংযোগ  Al-Tasrif - islamset.com Sami Hamarneh Drawings and Pharmacy in Al-Zahrawi's 10th-Century Surgical Treatise, in United States National Museum Bulletin No.228, 1961  বিষয়শ্রেণী:চিকিৎসাবিজ্ঞানের ইতিহাস বিষয়শ্রেণী:১০ম-শতাব্দীর আরবি বই বিষয়শ্রেণী:১০ম শতাব্দীর আরবি বই বিষয়শ্রেণী:চিকিৎসা বিজ্ঞান বিশ্বকোষ
আড়িখোলা রেলওয়ে স্টেশন বাংলাদেশের ঢাকা বিভাগের গাজীপুর জেলার কালীগঞ্জ উপজেলায় অবস্থিত একটি রেলওয়ে স্টেশন।   ইতিহাস  ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে আড়িখোলা রেলওয়ে স্টেশন তৈরি করা হয়।   পরিষেবা  আড়িখোলা রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:  সূবর্ণ এক্সপ্রেস  মহানগর প্রভাতী\গোধুলী এক্সপ্রেস  পারাবত এক্সপ্রেস  উপকূল এক্সপ্রেস  জয়ন্তিকা এক্সপ্রেস  মহানগর এক্সপ্রেস  এগারো সিন্ধুর প্রভাতী এক্সপ্রেস  এগারো সিন্ধুর গোধুলী এক্সপ্রেস  উপবন এক্সপ্রেস  তূর্ণা এক্সপ্রেস  কালনী এক্সপ্রেস  কিশোরগঞ্জ এক্সপ্রেস  সোনার বাংলা এক্সপ্রেস  ঈশা খাঁ এক্সপ্রেস  কর্ণফুলী এক্সপ্রেস  সুরমা মেইল  ঢাকা\চট্টগ্রাম মেইল  ঢাকা\নোয়াখালী এক্সপ্রেস  কুমিল্লা কমিউটার  তিতাস এক্সপ্রেস  চট্টলা এক্সপ্রেস   তথ্যসূত্র   বিষয়শ্রেণী:গাজীপুর জেলার রেলওয়ে স্টেশন
আইরো ক্যাফে (AiiRO CAFE নামে পরিচিত) জাপানের টোকিওতে অবস্থিত একটি গে পানশালা।  ২০১৫ সালে টাইম আউট টোকিও আইরো সম্পর্কে মন্তব্য করে, "শিনজুকু নি-চোমের প্রধান সড়কে অবস্থিত এই খোলামেলা ক্যাফে ও পানশালাটি সন্ধ্যার পানীয়ের জন্য একটি আরামদায়ক জায়গা। সপ্তাহান্তে ড্র্যাগ কুইন এবং 'গো-গো বয়েজ'রা এখানে পারফর্ম করে।" ২০১৮ সালে লুসি ডেম্যান আইরোকে দ্য কালচার ট্রিপের "টোকিওর ৮টি সেরা এলজিবিটি-বান্ধব পানশালা" তালিকায় অন্তর্ভুক্ত করেন।  ফ্রমার্সের অবদানকারী বেথ রেইবার আইরোকে তিনটির মধ্যে দুটি তারা দিয়েছেন এবং লিখেছেন, "নি-চোমেতে কোথা থেকে শুরু করবেন? এটি একটি ভালো পছন্দ হবে, নি-চোমেনের প্রধান রাস্তা নাকা-ডোরি-এর উপরেই অবস্থিত, এবং এর খোলা সম্মুখভাগ থেকে গে ও সাধারণ উভয় প্রকার মানুষ (তবে বেশিরভাগই গে) উপচে পড়ে বেশিরভাগ রাতে ফুটপাত ছাড়িয়ে রাস্তায় পর্যন্ত চলে আসে। এটি এখানকার পরিস্থিতি সম্পর্কে ধারণা পাওয়ার, চারপাশে হেঁটে যাওয়া মানুষ দেখার এবং বন্ধুত্বপূর্ণ ভিড়ের সাথে যুক্ত হওয়ার জন্য একটি ভালো জায়গা। এখানে কয়েকটি পানীয় পানের পর, আপনার সম্ভবত পরবর্তীতে যাওয়ার জন্য বেশ কয়েকটি জায়গার একটি তালিকা তৈরি হয়ে যাবে, তবে পানশালার ওয়েবসাইটেও চমৎকার নির্দেশনা দেওয়া আছে।"  ফোডর্স মন্তব্য করে, “প্রায় প্রতিটি দুর্দান্ত গে রাত শুরু হয় এই উষ্ণ অভ্যর্থনামূলক রাস্তার মোড়ের পাব থেকে, যার সামনে রয়েছে একটি বড় লাল তোড়ণ (শ্রাইন গেট), আর যেখানে অতিথির ভিড় রীতিমতো রাস্তায় ছড়িয়ে পড়ে। এটি ককটেল পান করার, নতুন লোকের সাথে দেখা করার এবং পরবর্তীতে কোথায় যাবেন সে সম্পর্কে ধারণা পাওয়ার উপযুক্ত জায়গা। ভিড়টি মিশ্র এবং বিদেশিদের প্রতি অত্যন্ত সহানুভূতিশীল।” লোনলি প্ল্যানেট লিখেছে, “আইরো (পূর্বে অ্যাডভোকেটস নামে পরিচিত) বহুদিন ধরে শিনজুকু-নিচোমের একটি কেন্দ্রস্থল হিসেবে পরিচিত, এবং সন্ধ্যা শুরু করার জন্য একটি ভালো জায়গা... পানশালার ভেতরটা বেশ ছোট; মূল জমজমাট পরিবেশটা তৈরি হয় বাইরে রাস্তার মোড়ে, যা আবহাওয়া ভালো থাকলে ব্লক-পার্টির মতো বড় আকার ধারণ করে। আইরো সকলকেই স্বাগত জানায় এবং এর কর্মীরা ইংরেজি বলতে পারেন। সামনেই রয়েছে একটি রংধনু তোরি (ধনুক রঙের গেট); আপনি সেটি মিস করে ফেলবেন না।”   আরও দেখুন    টোকিওতে এলজিবিটি সংস্কৃতি  তথ্যসূত্র    বহিঃসংযোগ     বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:জাপানের ক্যাফে বিষয়শ্রেণী:গে পানশালা বিষয়শ্রেণী:জাপান বিষয়শ্রেণী:পানশালা
তিকাল জাতীয় উদ্যান হল পেটেন বিভাগের উত্তরাঞ্চলে গুয়াতেমালায় অবস্থিত একটি জাতীয় উদ্যান। ৫৭,৬০০ হেক্টর (২২০ বর্গ মাইল) জুড়ে বিস্তৃত, এটি প্রাচীন মায়া শহর তিকাল এবং আশেপাশের গ্রীষ্মমন্ডলীয় বন, সাভানা এবং জলাভূমি নিয়ে গঠিত। ১৯৭৯ সালে, তিকাল জাতীয় উদ্যানকে ইউনেস্কো কর্তৃক বিশ্ব ঐতিহ্যবাহী স্থান হিসেবে ঘোষণা করা হয়, কারণ তিকালের অসাধারণ মেসোআমেরিকান ধ্বংসাবশেষ এবং আশেপাশের ভূদৃশ্যের অনন্য বাস্তুতন্ত্রের কারণে।    তথ্যসূত্র      বহিঃসংযোগ    গুয়াতেমালার সংস্কৃতি ও ক্রীড়া মন্ত্রণালয়ের টিকালের জন্য গুয়াতেমালার সরকারি অফিসিয়াল ওয়েবসাইট   Aproximación a la conservación arqueológica en Guatemala, Asociación Tikal   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:গুয়াতেমালার বিশ্ব ঐতিহ্যবাহী স্থান বিষয়শ্রেণী:গুয়াতেমালার জাতীয় উদ্যান
২০০৫ সালের ঝাড়খণ্ড বিধানসভা নির্বাচন ৩ থেকে ২৩ ফেব্রুয়ারি ২০০৫ পর্যন্ত তিনটি ধাপে অনুষ্ঠিত হয়। এই নির্বাচনে ঝাড়খণ্ড বিধানসভার ৮১ জন সদস্য নির্বাচিত হন। এটি ছিল ঝাড়খণ্ডে অনুষ্ঠিত প্রথম বিধানসভা নির্বাচন যা দ্বিতীয় ঝাড়খণ্ড বিধানসভা গঠনের জন্য অনুষ্ঠিত হয়। এর আগে ২০০০ সালের বিহার বিধানসভা নির্বাচনের ভিত্তিতে প্রথম/অন্তর্বর্তীকালীন ঝাড়খণ্ড বিধানসভা গঠিত হয়েছিল। ১৫ নভেম্বর ২০০০ সালে বিহারের দক্ষিণাঞ্চলীয় জেলাগুলিকে বিভক্ত করে ঝাড়খণ্ড রাজ্যের সৃষ্টি হয়। এই নির্বাচনের ফলে প্রথমটির মতোই একটি ঝুলন্ত বিধানসভা তৈরি হয়। কোনও একক দল বা নির্বাচন-পূর্ব জোট সংখ্যাগরিষ্ঠতা পায়নি। ভারতীয় জনতা পার্টি ৩০টি আসন জিতে বৃহত্তম দল হয়ে ওঠে। ঝাড়খণ্ড মুক্তি মোর্চা ১৭টি আসন এবং ভারতীয় জাতীয় কংগ্রেস ৯টি আসন পায়।   পটভূমি এবং সরকার গঠন  ১৫ নভেম্বর ২০০০ সালে ঝাড়খণ্ড গঠিত হওয়ার পর ২০০০ সালের বিহার বিধানসভা নির্বাচনে নির্বাচিত বিধায়কদের দ্বারা ঝাড়খণ্ডের প্রথম বিধানসভা গঠিত হয়। যাদের নির্বাচনী এলাকা নবগঠিত ঝাড়খণ্ডে ছিল তাদের ঝাড়খণ্ড বিধানসভায় অন্তর্ভুক্ত করা হয়। ২০০৫ সালের নির্বাচন ছিল ঝাড়খণ্ডে অনুষ্ঠিত প্রথম নির্বাচন।   কংগ্রেস - জেএমএম জোটের শিবু সোরেনকে সরকার গঠনের জন্য আমন্ত্রণ জানানো হয়, যা বিতর্কের জন্ম দিয়েছিল। বিধানসভায় আস্থা ভোট পেতে ব্যর্থ হওয়ার পর নয় দিন পরে ১১ মার্চ শিবু পদত্যাগ করেন।  এরপর বিজেপি নেতৃত্বাধীন এনডিএ-র অর্জুন মুন্ডা মুখ্যমন্ত্রী হন। ২০০৬ সালের সেপ্টেম্বরে মধু কোড়া এবং আরও তিনজন স্বতন্ত্র বিধায়ক মুন্ডা সরকারের প্রতি সমর্থন প্রত্যাহার করে নেন, যার ফলে এটি সংখ্যালঘু হয়ে যায় এবং মুন্ডা পদত্যাগ করেন।  গোয়ান্স পার্টি, ফরওয়ার্ড ব্লক এবং ৩ জন স্বতন্ত্র প্রার্থীর সমর্থনে সংযুক্ত প্রগতিশীল জোট মধু কোড়াকে সর্বসম্মত প্রার্থী হিসেবে বেছে নেয়। কোড়া ১৪ সেপ্টেম্বর ২০০৬ তারিখে শপথ গ্রহণ করেন এবং দেশের তৃতীয় স্বতন্ত্র মুখ্যমন্ত্রী হন।  ১৭ আগস্ট ২০০৮ তারিখে জেএমএম কোড়া সরকারের উপর থেকে সমর্থন প্রত্যাহার করে। শিবু সোরেন আবার মুখ্যমন্ত্রী হন। তবে বিধানসভা উপনির্বাচনে লজ্জাজনক পরাজয়ের জন্য ঝাড়খণ্ড বিধানসভায় প্রবেশ করতে ব্যর্থ হন। এর ফলে ১২ জানুয়ারী ২০০৯ তারিখে তাকে পদত্যাগ করতে হয়।   ২০০০ সালের নির্বাচন  দল আসন  ভারতীয় জনতা পার্টি ৩২  ঝাড়খণ্ড মুক্তি মোর্চা ১২  ভারতীয় জাতীয় কংগ্রেস ১১  রাষ্ট্রীয় জনতা দল ৯  সমতা পার্টি ৫  জনতা দল (সংযুক্ত) ৩  ভারতের কমিউনিস্ট পার্টি ৩  ইউনাইটেড গোয়ান্স ডেমোক্র্যাটিক পার্টি ২  ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন ১  মার্ক্সবাদী সমন্বয় কমিটি ১  স্বতন্ত্র ২ মোট ৮১   ২০০০ সালের ফেব্রুয়ারিতে অনুষ্ঠিত বিহার রাজ্য বিধানসভা নির্বাচনের ভিত্তিতে ঝাড়খণ্ডের প্রথম বিধানসভা গঠিত হয়েছিল।   ফলাফল    দল অনুযায়ী  জোটদলপ্রাপ্ত ভোটআসনপ্রতিদ্বন্দ্বিতা করেছেজিতেছেএনডিএভারতীয় জনতা পার্টি২৩.৫৭%৬৩৩০জনতা দল (সংযুক্ত)৪.০০%১৮৬মোট২৭.৫৭%৮১৩৬ইউপিএঝাড়খণ্ড মুক্তি মোর্চা১৪.২৯%৪৯১৭ভারতীয় জাতীয় কংগ্রেস১২.০৫%৪১৯মোট২৬.৩৪%৮১২৬কোন জোটভুক্ত নয়রাষ্ট্রীয় জনতা দল৮.৪৮%৫১৭অল ঝাড়খণ্ড স্টুডেন্টস ইউনিয়ন২.৮১%৪০২ইউনাইটেড গোয়ান্স ডেমোক্রেটিক পার্টি১.৫২%২২২নিখিল ভারত ফরওয়ার্ড ব্লক১.০০%১২২ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন২.৪৬%২৮১ঝাড়খণ্ড পার্টি০.৯৭%২৭১জাতীয়তাবাদী কংগ্রেস পার্টি০.৪৩%১৩১স্বতন্ত্র১৫.৩১%৬৬২৩মোট১০০%৮১   টীকা    তথ্যসূত্র    বহিঃসংযোগ   বিষয়শ্রেণী:২০০৫-এ ভারতে রাজ্য বিধানসভা নির্বাচন বিষয়শ্রেণী:ঝাড়খণ্ড বিধানসভা নির্বাচন
টাকা ২০০৫ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন শহীদুল ইসলাম খোকন। চলচ্চিত্রের উল্লেখযোগ্য চরিত্রগুলোতে অভিনয় করেছেন রিয়াজ, পূর্ণিমা, সোহেল রানা, আলমগীর, সুচরিতা, রাশেদা চৌধুরী, হুমায়ুন ফরীদি, তুষার খান, শহিদুল আলম সাচ্চু এবং শিশু শিল্পী হৃদয় ইসলাম।  চলচ্চিত্রটি ২০০৫ সালের ঈদুল ফিতর-এ মুক্তি লাভ করে। হৃদয় ইসলাম এতে একটি শিশু চরিত্রে অভিনয় করে সেরা শিশু শিল্পী শাখায় জাতীয় চলচ্চিত্র পুরস্কার লাভ করেন।সেরা অভিনেতা, অভিনেত্রী রিয়াজ ও মম   কাহিনি সংক্ষেপ   অভিনয়শিল্পীদল  রিয়াজ - শান্ত মির্জা   পূর্ণিমা - মৌলি চৌধুরী  সোহেল রানা - রায়হান চৌধুরী  আলমগীর - শায়খ মির্জা  সুচরিতা - মৌলি'র মা  রাশেদা চৌধুরী - শান্ত'র মা  হুমায়ুন ফরীদি - আরমান চৌধুরী  তুষার খান - বোকা  শহিদুল আলম সাচ্চু - জিন্দার  হৃদয় ইসলাম - শুভ্র   আহমেদ শরিফ - বিশেষ অতিথি   আন্না - বিশেষ অতিথি   সঙ্গীত  টাকা চলচ্চিত্রের সঙ্গীত পরিচালনা করেছেন মিল্টন খন্দকার।  গানের তালিকা    সম্মাননা  জাতীয় চলচ্চিত্র পুরস্কার  বিজয়ী সেরা শিশু শিল্পী - হৃদয় ইসলামরাশেদ শাওন চার দশকে আমাদের সেরা চলচ্চিত্রগুলো    তথ্যসূত্র    বহিঃসংযোগ        বিষয়শ্রেণী:২০০৫-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:মিল্টন খন্দকার সুরারোপিত চলচ্চিত্র বিষয়শ্রেণী:শহীদুল ইসলাম খোকন পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০০৪-এর চলচ্চিত্র বিষয়শ্রেণী:বাংলাদেশী হাস্যরসাত্মক চলচ্চিত্র
প্রথম সোভিয়েত অ্যান্টার্কটিক অভিযানের নেতৃত্বে ছিলেন মিখাইল সমোভ; তার বৈজ্ঞানিক ডেপুটি ছিলেন ভি জি কর্ট। অভিযানটি ৩০ নভেম্বর ১৯৫৫ থেকে ১৯৫৭ সাল পর্যন্ত স্থায়ী ছিল এবং এতে ১২৭ জন অভিযাত্রী সদস্য ও ৭৫ জন ক্রু সদস্য জড়িত ছিলেন।  অভিযানের প্রধান কাজ ছিল মূল ঘাঁটি মির্নিকে সংগঠিত করা এবং সীমিত বৈজ্ঞানিক পর্যবেক্ষণ করা। অন্যান্য কাজগুলো ছিল অভ্যন্তরীণ ঘাঁটি ভস্টক এবং সোভেটস্কায়ার জন্য জায়গা পরিদর্শন; এবং ভারত মহাসাগরের সমুদ্রতত্ত্ব।   তথ্যসূত্র   টীকা  A V Nudel Man Soviet Antarctic Expeditions 1955-1959, Izdatel'stvo Akademii Nauk SSSR, Moskva, 1959 (translated from the Russian; Israel program for scientific translations, Jerusalem, 1966).   আরও পড়ুন    Gan, I. (2009) "The reluctant hosts: Soviet Antarctic expedition ships visit Australia and New Zealand in 1956", Polar Record, 45, (232) pp. 37–50. ISSN 0032-2474  Gan, I. (2009) "The Soviet Preparation for the IGY Antarctic Program and the Australian Response: Politics and Science, Bolet%#237;n Antártico Chileno 2nd SCAR Workshop on the History of Antarctic Research, 22-22 September 2006, Santiago, Chile, pp. 60-70. [Non Refereed Conference Paper]
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। বাংলা ভাষায় লিখিত নয় আফতাবুজ্জামান (আলাপ) ১৬:১০, ৭ জুন ২০১৯ (ইউটিসি) Harintuli   – (অপসারণের প্রস্তাবনা দেখুনলগ দেখুন) () বাংলা উইকিপিডিয়ায় নিবন্ধের নীতিমালা মেনে তৈরী হয় নি।  Mohaguru (আলাপ) ০৬:০৬, ৬ জুন ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
জেমস বন্ড (জানুয়ারি ৪, ১৯০০ – ফেব্রুয়ারি ১৪, ১৯৮৯) একজন সুপরিচিত আমেরিকান পক্ষীবিদ ছিলেন। তিনি ক্যারিবিয়ান পাখিদের উপর গবেষণার জন্য বিখ্যাত হন। সাহিত্যিক ইয়ান ফ্লেমিং তার উপন্যাসের জেমস বন্ড চরিত্রটি তার নাম থেকে নিয়েছিলেন।  জেমস বন্ড চরিত্রে নামকরণ  ইয়ান ফ্লেমিং, যিনি পাখি দেখতে প্রচুর পছন্দ করতেন। তখন তিনি জ্যামাইকায় থাকতেন। তখন বন্ডের পাখি বিষয়ক বইটি তিনি পড়েন এবং বইটির লেখক বন্ডের নামটি তিনি তার প্রকাশিত ক্যাসিনো রয়েল উপন্যাসের জন্য নির্বাচিত করেন। তথ্যসূত্র  বহিঃসংযোগ  বিষয়শ্রেণী:১৯০০-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:পক্ষিবিজ্ঞানী বিষয়শ্রেণী:মার্কিন পক্ষীবিদ বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
আবদুল সৌমিক হোসেন (জন্ম ২ ফেব্রুয়ারি ১৯৮৩) একজন ভারতীয় রাজনীতিবিদ। তিনি সর্বভারতীয় তৃণমূল কংগ্রেসের একজন সদস্য এবং বর্তমানে (২০২১ সাল থেকে) পশ্চিমবঙ্গ বিধানসভার সদস্য হিসেবে দায়িত্ব পালন করছেন। তিনি মুর্শিদাবাদ জেলার ৬৩ রাণীনগর কেন্দ্রের প্রতিনিধিত্ব করছেন। তিনি তৃণমূল কংগ্রেসের অন্যতম বিশিষ্ট মুখ যিনি মুর্শিদাবাদে প্রচার কর্মসূচি করছেন। সৌমিক ২০১৭ থেকে ২০২০ সাল পর্যন্ত মুর্শিদাবাদ জেলা সর্বভারতীয় তৃণমূল কংগ্রেসের কার্যকরী সভাপতি ছিলেন।  সৌমিক হোসেন ২০১৩ থেকে ২০১৪ সাল পর্যন্ত ভারতীয় যুব কংগ্রেস, পশ্চিমবঙ্গের রাজ্য সভাপতি হিসেবে দায়িত্ব পালন করেছেন। তিনি ২০১৪ সালে সর্বভারতীয় তৃণমূল যুব কংগ্রেসের রাজ্য সাধারণ সম্পাদক নিযুক্ত হন।  তিনি বর্তমানে (জুলাই ২০২০ থেকে) সর্বভারতীয় তৃণমূল কংগ্রেসের জেলা কো-অর্ডিনেটর হিসাবে কাজ করছেন।   তথ্যসূত্র   বিষয়শ্রেণী:১৯৮৩-এ জন্ম বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বাহারুল আলম বাংলাদেশ পুলিশ-এর একজন উর্ধ্বতন কর্মকর্তা এবং বর্তমানে ৩১তম মহাপরিদর্শক হিসেবে দায়িত্ব পালন করছেন। তিনি ২০ নভেম্বর, ২০২৪ তারিখে এই পদে নিয়োগ পান। আইজিপি হিসেবে নিয়োগের আগে তিনি আইসিডিডিআর,বি-তে হাসপাতালের প্রধান হিসেবে দায়িত্ব পালন করেন। তিনি র্যাব-এর প্রাক্তন মহাপরিচালক এবং স্পেশাল ব্রাঞ্চ-এর প্রাক্তন প্রধান।  প্রাথমিক জীবন ও শিক্ষা তার গ্রামের বাড়ি কিশোরগঞ্জ জেলার তাড়াইল উপজেলায়। শৈশবে তাকে ময়মনসিংহ শহরের পশ্চিম প্রান্তে অবস্থিত ইংরেজী মাধ্যমের মরিয়ম স্কুলে ভর্তি করা হয়। ময়মনসিংহ জিলা স্কুলের ৭৫তম ব্যাচের শিক্ষার্থী ছিলেন এবং ১৯৭৫ সালে ঢাকা শিক্ষা বোর্ডে  সকল বিভাগে প্রথম স্থান অধিকার করে এস.এস.সি পাশ করেন। অতঃপর তিনি ঢাকার রেসিডেনশিয়াল মডেল কলেজে ভতি হন ও ১৯৭৭ সালে প্রথম বিভাগে এইচ.এস.সি. পাশ করেন। তিনি ময়মনসিংহ মেডিকেল কলেজ থেকে এমবিবিএস পাশ করেন। ১৯৮৪ সালে এ কলেজেই তার ইন্টার্ণশীপ শেষ হয়। কিন্তু ডাক্তারী পেশার পরিবর্তে প্রশাসক হওয়ার সিদ্ধান্ত নেন। এ সিদ্ধান্তক্রমে তিনি বাংলাদেশ সিভিল সার্ভিসের ১৯৮৪ ব্যাচের জন্য পরীক্ষা দেন ও পুলিশ সার্ভিস লাভ করেন। তিনি পুলিশ সার্ভি রসে যোগ দেন এবং ১৯৮৬-৮৭ মেয়াদে সাভারস্থ বাংলাদেশ পাবলিক অ্যাডমিন্সট্রেশন ট্রেনিং সেন্টারে বুনিয়াদী লাভ করেন। তিনি ১৯৯২ সালে বিবাহ করেন। তিনি দুই কন্যার জনক।   কর্মজীবন  ২০০৫ সালের নভেম্বর মাসে, আলম রংপুর বিভাগের উপ-মহাপরিদর্শক হিসেবে নীলফামারী জেলা থেকে পুলিশ ব্যবহার করে রংপুর জেলায় জেএমবি-এর বিরুদ্ধে অভিযান চালান। তার আশঙ্কা ছিল, রংপুর জেলা পুলিশের ইউনিট থেকে তথ্য ফাঁস হতে পারে।  ২০০৭ সালের ফেব্রুয়ারিতে, আলম র‌্যাপিড অ্যাকশন ব্যাটালিয়ন-এর মহাপরিচালক হিসেবে নিয়োগ পান। ২০০৭ থেকে ২০০৮ সাল পর্যন্ত তিনি স্পেশাল ব্রাঞ্চ-এর প্রধান হিসেবে দায়িত্ব পালন করেন। ২০০৯ সালের মার্চ মাসে মোহাম্মদ জাবেদ পাটোয়ারী স্পেশাল ব্রাঞ্চ-এর প্রধান নিযুক্ত হলে তাকে পুলিশ সদর দপ্তরে বদলি করা হয়।  পরবর্তী সময়ে, আলম পুলিশ সদর দপ্তরে বিভিন্ন পদে দায়িত্ব পালন করেন। ২০০৯ থেকে ২০১৩ সাল পর্যন্ত তিনি জাতিসংঘ শান্তিরক্ষা কার্যক্রম-এ পুলিশ সংযোগ কর্মকর্তা হিসেবে কাজ করেন। ২০১৫ সালে তিনি আফগানিস্তানে জাতিসংঘের শান্তিরক্ষা মিশনে সিনিয়র পুলিশ উপদেষ্টা হিসেবে দায়িত্ব পালন করেন। এর আগে তিনি ক্রোয়েশিয়া, সার্বিয়া, কসোভো এবং সিয়েরা লিওন-এ দায়িত্ব পালন করেন। দু'বার পদোন্নতি থেকে বঞ্চিত হওয়া সত্ত্বেও, তিনি ২০২০ সালে অবসর গ্রহণ করেন।  তিনি আইসিডিডিআর,বি-তে হাসপাতালের প্রধান হিসেবেও কাজ করেছেন।  ২০ নভেম্বর ২০২৪ তারিখে,বাংলাদেশের পরিবর্তিত পরিস্থিতিতে আলমকে ৩১তম মহাপরিদর্শক হিসেবে দুই বছরের চুক্তিভিত্তিক নিয়োগ দেওয়া হয়।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:বাংলাদেশ পুলিশ মহাপরিদর্শক বিষয়শ্রেণী:ময়মনসিংহ মেডিকেল কলেজের প্রাক্তন শিক্ষার্থী বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী বিষয়শ্রেণী:বাংলাদেশী পুলিশ কর্মকর্তা
ভেন্নিরা আদাই নির্মলা হলেন একজন ভারতীয় অভিনেত্রী যিনি মূলত তামিল, মালায়ালাম এবং তেলেগু চলচ্চিত্রে অভিনয় করেছেন। তিনি ১৯৬০ এবং ৭০ এর দশকের একজন বিশিষ্ট প্রধান অভিনেত্রী ছিলেন। মালায়ালাম চলচ্চিত্র জগতে তিনি উষাকুমারী নামে পরিচিত।   ব্যক্তিগত জীবন  নির্মলা কুম্বাকোনমের  এক সৌরাষ্ট্রীয় পরিবারে জন্মগ্রহণ করেন। তার পিতামাতার নাম আরানমানাই এল বালাকৃষ্ণান এবং রুক্মিনী। নির্মলার জন্ম নাম  জন্ম নাম এ বি শান্তি। তারা চার ভাইবোন ছিল। নির্মলা বিবাহ করেননি।   অভিনয় জীবন  ১৯৬৫ সালে সিভি শ্রীধরের ভেন্নিরা আদাই চলচ্চিত্রের মাধ্যমে নির্মলা অভিনয় জগতে আত্মপ্রকাশ করেন। তিনি তামিল, মালায়ালাম, তেলেগু এবং কন্নড় - এই চারটি ভাষার ৪০০ টিরও বেশি ছবিতে প্রধান চরিত্রে অভিনয় করেছেন। মালায়ালম ছবিতে তিনি ঊষা কুমারী নামে পরিচিত ছিলেন। নির্মলা একজন প্রশিক্ষিত ভরতনাট্যম নৃত্যশিল্পী ছিলেন। তিনি টিভি ধারাবাহিক দেইবামাগাল -এ অভিনয় করেছিলেন।   রাজনৈতিক জীবন  এম জি রামচন্দ্রন নির্মলাকে তার বোন হিসেবে স্বীকৃতি দিয়েছিলেন এবং রাজনীতিতে তার উত্তরাধিকারী হওয়ার জন্য নির্বাচিত করেছিলেন। কিন্তু নির্মলা রাজনীতিতে যোগ দেওয়ার প্রস্তাব প্রত্যাখ্যান করেন।The two women who took on Jayalalithaa এমজিআর তাকে তামিলনাড়ু আইন পরিষদের সদস্য হিসাবে মনোনীত করেছিলেন। ১৯৮৬ সালের ২৩ এপ্রিল তারিখে তার শপথ গ্রহন করার দিন ছিল। নির্মলাকে তার পূর্বে দেউলিয়া ঘোষণা করা হয়েছিল এবং ভারতীয় সংবিধানের ১০২-(১)(সি) অনুচ্ছেদ অনুসারে, একজন দেউলিয়া ব্যক্তি সংসদ বা রাজ্য আইনসভার সদস্য হিসেবে দায়িত্ব পালন করতে পারবেন না।Court imposes Rs. 4.65-lakh fine on Vennira Adai Nirmala  এই ঘটনার পর নির্মলা কাউন্সিলে তার মনোনয়ন প্রত্যাহার করে নেন। এই ঘটনায় ক্ষুব্ধ হয়ে, এমজিআর কাউন্সিলটি বাতিল করার সিদ্ধান্ত নেন।TN to get back Upper House   পুরস্কার এবং সম্মাননা  ২০০৯ সালে নির্মলা কবিরাসু কান্নাদাসন তমিজ সঙ্গম পুরস্কারে পুরস্কৃত হন।   তথ্যসূত্র   বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:তামিলনাড়ুর অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তাঞ্জাবুর জেলার ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:মালয়ালম চলচ্চিত্র অভিনেত্রী